गैंगरेप के विरोध में मंगलवार को जनवादी महिला सभा की जिला प्रधान देवी सैनी के नेतृत्व में बैठक में चिंता जताई गई। बैठक को संबोधित करते हुए देवी रानी ने कहा कि देश में क्राइम लगातार बढ़ता जा रहा है, लेकिन देश की सरकार व प्रशासन इसकी ओर कोई ध्यान नहीं दे रहीं। उन्होंने केंद्र सरकार से मांग करते हुए कहा कि ऐसे लोगों को फांसी की सजा दी जाए, ताकि आगे से इस तरह की कोई घटना न हो सके। इस अवसर पर उनके साथ रूप रानी, प्रमिला देवी, अमरजीत गिल, रणजीत कौर, सिमरण गिल व अन्य उपस्थित थे।